|  |  |  |
| --- | --- | --- |
| **ΑΔΙΑΒΑΘΜΗΤΟ**  **KANONIKO** | | |
| **ΠΡΕΣΒΕΙΑ ΤΗΣ ΕΛΛΑΔΟΣ**  **ΤΙΡΑΝΑ**  **ΓΡΑΦΕΙΟ ΟΙΚΟΝΟΜΙΚΩΝ ΚΑΙ ΕΜΠΟΡΙΚΩΝ ΥΠΟΘΕΣΕΩΝ** | | | | | |
|  | | | | | | | | |
|  | |  | Τίρανα, | | | | 27 Σεπτεμβρίου 2021  Φ.2766/13/ΑΣ198/981 | |
|  | |  | **Α.Π.** | | | |
|  | |  |  | | | |
| **ΠΡΟΣ :** | **Υπουργείο Εξωτερικών**  **-**Β4 Δ/νση | | | | |  | | |
|  |  |  | |  |  | |  |  |

|  |  |  |
| --- | --- | --- |
| **ΚΟΙΝ:** | **ΠΙΝΑΚΑΣ ΑΠΟΔΕΚΤΩΝ** |  |

|  |  |  |  |  |
| --- | --- | --- | --- | --- |
|  | **Ε.Δ.:** | | **Πρεσβεία Τιράνων** |  |
|  |  | | Υπ’ όψιν κας Πρέσβεως |  |
| **ΘΕΜΑ:**  **ΣΧΕΤ.:** | | **1ο Διεθνές Επενδυτικό Φόρουμ για τον Αώο/Vjosa- (Κλεισούρα, 25.09.2021)**  (α) Έγγραφο Πρεσβείας Ελλάδος στα Τίρανα Α.Π.Φ. 782/29.7.2021  (β) Έγγραφό μας Α.Π.Φ. 2766/10/ΑΣ72/323/31.3.2021  (γ) Έγγραφό μας Α.Π.Φ. 2766/4/ΑΣ52/265/10.3.2021  (δ) Έγγραφο Πρεσβείας Ελλάδος στα Τίρανα Α.Π.Φ. 1321/17.12.2020 και σχετικής αλληλογραφίας | | |

Πραγματοποιήθηκε στην Κλεισούρα (σε υβριδική μορφή) το εν θέματι Επενδυτικό Φόρουμ, το οποίο διοργανώθηκε από την Ένωση Αλβανικών Βιομηχανιών ALB Konfindustria, το Δήμο Κλεισούρας και το Δήμο Πρεμετής, με θέμα “Ecosystem for Sustainable Economic Development. Vjosa Basin Emergencies and Future Challenges-Cross border cooperation”.

Aπό ε/πλευράς συμμετέσχον ο Δήμαρχος Κόνιτσας, κ. Εξάρχου Νικόλαος, στελέχη της Αναπτυξιακής Ηπείρου Α.Ε. κ.κ. Αριστοτέλης Σταγκίκας, Χαρητάκης Παπαϊωάννου, Γεωργία Κιτσάκη καθώς και εκπρόσωπος της Ένωσης Ξενοδόχων Ιωαννίνων, κ. Γεώργιος Τάσσος. Στην εκδήλωση παραβρέθηκαν η κα Πρέσβης, ο Γενικός Πρόξενος Αργυροκάστρου, καθώς και η Γραμματέας ΟΕΥ Γ΄ στο Γραφείο μας κα Μ. Αξιώτη.

Από την εκδήλωση συγκρατούνται τα εξής:

- O Γενικός Διευθυντής ALB Konfindustria κ. Gjergj Buxhuku, στον εναρκτήριο λόγο του, αναφέρθηκε στην ανάγκη εξασφάλισης των συνθηκών για βιώσιμη ανάπτυξη στην περιοχή της κοιλάδας του Αώου/Vjosa, μίας περιοχής με ιδιαίτερη περιβαλλοντική σημασία, τόσο για την Αλβανία, όσο και για την Ευρώπη. Παράλληλα ανέδειξε βασικά προβλήματα που αντιμετωπίζει η ευρύτερη περιοχή, τα οποία συνιστούν ανασταλτικούς παράγοντες για τη βιώσιμη ανάπτυξή της όπως: α) διαχείριση αστικών λυμάτων και απορριμμάτων, β) καθορισμός επιπέδου περιβαλλοντικής προστασίας της περιοχής, γ) έλλειψη προτύπων και συνθηκών για ανάπτυξη εναλλακτικών μορφών τουρισμού (οικοτουρισμός, αθλητικός τουρισμός, πολιτισμικός τουρισμός), δ) μετανάστευση νεολαίας, ε) χαμηλό επίπεδο εκπαίδευσης και επαγγελματικής επιμόρφωσης. Τέλος, σημείωσε την ανάγκη για επίλυση των προαναφερθέντων προβλημάτων, έτσι ώστε να αναπτυχθεί η περιοχή και ανακοπεί η μετανάστευση των νέων.

- Α/Υπουργός Περιβάλλοντος και Τουρισμού, κα Mirela Kumbaro, δήλωσε την πρόθεσή της για συνεργασία με σκοπό την περιβαλλοντική προστασία, καθώς και την ανάπτυξη της περιοχής (ιδίως της τουριστικής)  σημειώνοντας χαρακτηριστικά ότι «τα κράτη έχουν σύνορα όχι όμως οι ποταμοί».  Παράλληλα μετέφερε την πολιτική ευαισθησία της Α/Κυβέρνησης (political awareness) για την προστασία του περιβάλλοντος, αναφερόμενη σε δράσεις και αποφάσεις του πρώην Α/Υπουργού Περιβάλλοντος κ. Kloshi (α’ σχετικό και προηγούμενη αλληλογραφία).

- Δήμαρχος Πρεμετής κα Alma Hoxha, αναφέρθηκε εκτενώς στο ζήτημα διαχείρισης των λυμάτων και απορριμμάτων στην περιοχή, καθώς επιβαρύνεται σοβαρά το περιβάλλον, ενώ αναμένεται να αποτελέσει πρόβλημα και για τις μελλοντικές γενεές. Σε αυτό το πλαίσιο κινήθηκε και η τοποθέτηση των εκπροσώπων του Πολυτεχνείου Τιράνων, οι οποίοι αναφέρθηκαν στην α/νομοθεσία σχετικά με τη διαχείριση των απορριμμάτων (βάσει της οποίας η σχετική αρμοδιότητα έχει μεταφερθεί στους δήμους) και στην ανάγκη ανεύρεσης χρηματοδότησης σχετικών έργων. Παράλληλα ενημέρωσαν ότι τελούν σε συνεργασία με το Δήμο Κλεισούρας, προκειμένου να διαμορφωθεί σχέδιο για δημιουργία μονάδας διαχείρισης απορριμμάτων (waste management plant).

- Από ε/πλευράς, η Αναπτυξιακή Ηπείρου Α.Ε. αναφέρθηκε στη δυνατότητα συνεργασίας με την α/πλευρά, με στόχο την  κοινή υποβολή προτάσεων διασυνοριακής συνεργασίας ή/και προτάσεων για χρηματοδότηση στο πλαίσιο του IPA III.

-Ο Δήμαρχος Κόνιτσας κ. Εξάρχου χαιρέτησε την πρωτοβουλία της Konfindustria, προσκαλώντας την α/πλευρά να  διοργανώσει αντίστοιχο επόμενο φόρουμ, κατά την άνοιξη του 2022 στην Κόνιτσα, προκειμένου να ενισχυθεί η διασυνοριακή συνεργασία στην κοιλάδα του ποταμού Αώου/Vjosa. Τόσο η Α/Υπουργός Περιβάλλοντος και Τουρισμού, κα Kumbaro, όσο και οι Δήμαρχοι Κλεισούρας και Πρεμετής και ο κ. Buxhuku αποδέχθηκαν εν λόγω πρόταση.

Τέλος αξίζει να σημειωθεί η δια ζώσης συμμετοχή του Δημάρχου Κόνιτσας και εκπροσώπων της Αναπτυξιακής Ηπείρου ΑΕ και της Ένωσης Ξενοδόχων Ιωαννίνων, καθώς είναι δηλωτική προθέσεων για την ενίσχυση της διασυνοριακής συνεργασίας στην περιοχή του ποταμού Αώου.

Ο Προϊστάμενος

Σαράντης Μοσχόβης

Σύμβουλος ΟΕΥ Α’